índro vr̥tráṃ hatvā nāstr̥ṣī́ti mányamāno 'paḥ prā́viśattā́ abravīdbibhémi vai púram me kurutéti sa yò 'pāṃ rása ā́sīttámūrdhváṃ samúdauhaṃstā́masmai púramakurvaṃstadyádasmai púramákurvaṃstásmātpū́ṣkaram pū́ṣkaraṃ ha vai tatpúṣkaramityā́cakṣate paró 'kṣam paró 'kṣakāmā hí devāstadyátpuṣkaraparṇá upadádhāti yámevā̀syaitamā́po rásaṃ samudaúhanyā́masmai púramákurvaṃstásminnevaìnametatprátiṣṭhāpayati